Flo lade

Flo lade on ordoviitsiumi ladestu alamordoviitsiumi ladestiku  globaalne ja kohati ka  regionaalne kronostratigraafiline üksus (lade). Seda hakkas esimesena eristama Rahvusvaheline Stratigraafiakomisjon aastal 2004. Lade on nime saanud Flo valla  järgi Rootsis.Bergström, Stig M.; Anita Löfgren, Jörg Maletz, 2004, "The GSSP of the Second (Upper) Stage of the Lower Ordovician Series: Diabasbrottet at Hunneberg, Province of Västergötland, Southwestern Sweden". Episodes 27 (4): 265–272. Lademe alumist piiri määratleb Tetragraptus approximatuse esmakordne ilmumine Hunnebergi mäel Diabasbrotteti kivimurrus (tegemist on regionaalses geokronoloogias üleminekuga Varangu lademe kivimitelt Hunnebergi lademe kivimitele), lademe ülempiiri märgib konodont Baltoniodus triangularise esmakordne ilmumine Huanghuachangi piirpaljandis Yichangi linna lähistel Hubeis.GSSP Table - Paleozoic Era 

Flo lade lasub Tremadoci lademel ja see lamab Dapingi lademe all. Lademe vanus on 478,6...471,8 miljonit aastat. Eestis vastavad sellele Hunnebergi lade ja Billingeni lade.

Suurbritannia regionaalses stratigraafias vastavad Flo lademele Moriduni lade ja osalt ka Whitlandi lade, Põhja-Ameerikas Tule lade ja Black Hillsi lade. Austraalias vastavad sellele Lancefieldi lademe ülemine osa, Chewtoni lade ja Bendigo lade, Siberis Ugori lade, Vahemere ja Põhja-Gondwana piirkonnas Arenigi lademe alumine osa. Hiina regionaalne stratigraafiline skeem kasutab nimetust Flo lade.

 Viited 

Kategooria:Ordoviitsiumi lademed